- Fattige lovbrytere straffes hardere
Det frykter politiforsker ved Politihøgskolen og tidligere førstestatsadvokat Morten Holmboe kan bli resultatet dersom partene som møtes i konfliktrådene skal få lov til å ha med seg egen advokat. Der kan de fattige lett bli taperne. Han mener forslaget fra en arbeidsgruppe, nedsatt av Justisdepartementet kan bety at, fattige lovbrytere kommer dårligere ut enn i dag.- Dersom forslaget følges opp, er det grunn til å tro at flere skadelidte vil ta med seg advokat i møtet i konfliktrådet - og kreve kostnadene dekket av gjerningspersonen. Det kan føre til at gjerningspersoner med god økonomi - eller foreldre med god økonomi - får sine saker avgjort i konfliktråd, mens andre må få saken avgjort med andre straffereaksjoner.Holmboes regnestykke, som favoriserer de rike i samfunnet, er slik: **En advokattime koster vanligvis minst 2 000 kroner. Et møte i konfliktrådet varer ofte i par-tre timer. Med forberedelser kan totalregning komme opp i store beløp. **Hvis den skadelidte har med seg advokat og krever advokatkostnadene dekket, er det i utgangspunktet opp til gjerningspersonen å vurdere om han vil godta kravet.Men det er ikke alle som har råd. Det eneste som vil øke, er forskjellen mellom rike og fattige lovbrytere, mener Holmboe, som også har skrevet boken Konfliktrådsloven. Siden 1991 har det vært en lovfestet ordning der både straffesaker og sivile konflikter kan løses i konfliktrådet, slik at de involverte slipper anmerkninger på sine politiattester.Justis- og beredskapsdepartementet presiserer at de ikke har konkludert om ordningen med forbud mot advokat i forliksrådene skal videreføres i den nye loven. - I rapporten fremmes det forslag om at forbudet mot å ha med en støtteperson som er advokat i meglingsmøtet ikke videreføres i den nye loven. Rapporten har vært på høring, og arbeidet med å gjennomgå forslagene og høringsuttalelsene er igangsatt, sier kommunikasjonssjef Gunnar A. Johansen.
Plettfri politiattest for den rike, men ikke for den fattige som har gjort seg skyldig i den samme lovovertredelsen.